4. Genåbning af stationen i [adresse] (Åben)
Tidl. politisk behandling BY, 29.10.19 pkt. 163
Forventet sagsgang
BY
Lovgrundlag
SAGENS INDHOLD
Byrådet skal i denne sag tage stilling til en anlægsbevilling på 750.000 kr. til projektering og projektafklaring 
vedrørende genåbning af stationen i [adresse], som kan danne grundlag for en sag om stillingtagen til 
projektets realisering.
Byrådet besluttede i Budget 2021, at der skal udarbejdes et samlet beslutningsoplæg for genåbningen af 
stationen i [adresse] i samarbejde med Banedanmark. Projektet tager udgangspunkt i Banedanmarks 
skitseprojekt, som er indeholdt i beslutningsgrundlaget fra november 2018 (vedlagt som bilag).
Genåbning af stationen i [adresse] skal ske i samarbejde med Banedanmark som et såkaldt 3. partsprojekt. 
Anlægsbevillingen vil finansiere tilvejebringelsen af det nødvendige beslutningsgrundlag forud for Byrådets 
stillingtagen til, hvorvidt projektet skal realiseres. Beslutningsgrundlaget planlægges fremlagt for byrådet 
medio 2021. Her vil der være klarhed over projektets præcise udformning, anlægs- og driftsøkonomi samt 
udførelsestidspunktet for anlægsarbejderne. 
Teknik og Miljø har oprettet genåbningen af stationen i [adresse] som et såkaldt 3. partsprojekt ved 
Banedanmark. Dette med henblik på at projektet kan indgå i Banedanmarks planlægning, så etableringen 
af stationen kan koordineres med Banedanmarks øvrige projekter på jernbanestrækningen. 
Med genåbningen af stationen i [adresse] bliver det muligt for passagerer at benytte regionaltog mod hhv. 
[adresse] og Struer via Langå. Desuden vil der kunne opnås forbindelse til IC-systemet ved skifte i Hadsten, 
Aarhus H og Langå. Det blev i 2018 vurderet, at en station i [adresse] vil få omkring 262 daglige påstigere.
VURDERING
Teknik og Miljø har afholdt et indledende møde med 3. partskoordinatoren hos Banedanmark og igangsat 
en afklaring af en række forhold, som vil indgå i beslutningsgrundlaget for om projektet skal realiseres – 
herunder: 

Hvilke tekniske krav det kommende anlæg skal efterleve?

Hvornår anlægsarbejderne kan udføres?

Et opdateret anlægsoverslag 

Ejerforhold og efterfølgende driftsansvar for stationen

Afklaring af behovet for arealerhvervelse

Klarhed om, hvorvidt det kan sikres, at nuværende og kommende operatør skal betjene stationen – 
og i hvilket omfang. 
Nedenfor uddybes de forhold der søges nærmere afklaring omkring.
Hvilke tekniske krav skal det kommende anlæg efterleve?
Byråd
23-02-2021 19:00
Sagsnr. MOD-2020-00240
DokID: 
Sagsbehandler: Mathilde Bech 
Gorm Lauritsen (tinj)
Stationen i [adresse] er placeret på en strækning, som indgår i det landegrænseoverskridende jernbanenet. 
Det medfører, at et kommende stationsprojekt skal leve op til en række EU-harmoniserede tekniske krav. 
Trafik-, Bygge- og Boligstyrelsen skal godkende projektet på baggrund af disse krav.  Trafik-, Bygge- og 
Boligstyrelsen kan imidlertid først endeligt vurdere og godkende projektet, når det er detailprojekteret. For 
at skabe klarhed om projektets tekniske udformning er der derfor behov for at igangsætte 
detailprojekteringen af anlægget.
Hvornår kan anlægsarbejderne udføres?
Anlægsarbejdernes udførelsestidspunkt skal koordineres med Banedanmarks øvrige sporspærringer på 
strækningen. Udførelsestidspunktet afhænger således af Banedanmarks øvrige planlægning (eksempelvis 
sporfornyelsesprojektet, elektrificeringsprojektet, og forskellige broprojekter). [adresse] er på 
nuværende tidspunkt i dialog med Banedanmark om muligheden for, at projektet i [adresse] kan indgå i 
Banedanmarks i forvejen planlagte spærringer i 2022. 
Et opdateret anlægsoverslag 
Detailprojekteringen af vedlagte skitseprojekt skal danne rammen for en valid vurdering af anlægsudgiften 
forbundet med genåbningen af stationen i [adresse]. Anlægsoverslaget vil udspecificere udgifterne for 
anlægsarbejderne samt en eventuel nødvendig arealerhvervelse til forplads. Udførelsestidspunktet vil 
ligeledes have betydning for anlægsudgiften.
Ejerforhold og efterfølgende driftsansvar for stationen
Det beslutningsgrundlag, der senere vil blive fremlagt, vil beskrive ejerforholdet samt driftsansvaret for en 
evt. station i [adresse] inklusive forplads. Det bemærkes, at Banedanmark tidligere har vurderet den afledte 
driftsudgift til stationen til 500.000 kr. årligt.
Afklaring af behovet for arealerhvervelse
Det skal afklares om der er behov for arealerhvervelse for at realisere projektet. Etableringen af projektets 
forplads vil formentligt kræve erhvervelse af de omkringliggende ejendomme. Banedanmark har tidligere 
vurderet, at jernbaneloven ikke giver hjemmel til ekspropriation til stationsforpladsen, hvorfor ekspropriation 
skal foretages af Favrskov Kommune efter vejlovens bestemmelser. 
Kan der stilles krav til nuværende og kommende operatørers betjening af stationen? 
Et væsentligt element i det kommende beslutningsgrundlag er en vurdering af, i hvilket omfang der kan 
stilles krav om, at nuværende og kommende operatører på strækningen, skal betjene stationen i [adresse], 
og hvilket omfang stationen skal betjenes. Teknik og Miljø er aktuelt i dialog med Banedanmarks 
Trafikafdeling om dette forhold.
Videre proces
I forlængelse af ovenstående kan oplyses, at borgmesteren 9. november 2020 fremsendte en række 
spørgsmål til Transportministeren vedrørende projektet. [adresse] modtog svar på 
spørgsmålene 8. januar 2021 (vedlagt).
Af svarene fremgår det blandt andet, at Banedanmark ikke på nuværende tidspunkt kan garantere, at 
projektet kan indarbejdes i Banedanmarks fornyelses- og hastighedsopgraderingsprojekt.  
Transportministeren har supplerende oplyst, at en tilladelse til, at Favrskov Kommune anlægger [adresse] 
Station på hovedjernbanenettet i sidste ende vil kræve opbakning fra et flertal i Folketinget.
ØKONOMI
Favrskov Kommune er forpligtiget til at afholde Banedanmarks udgifter forbundet med projektet – herunder 
den indledende afklaring som sker via 3. partskoordinatoren hos Banedanmark. Derudover vil der være 
udgifter til detailprojektering.
Der er i Budget 2020 og 2021 afsat rådighedsbeløb på i alt 10,0 mio. kr. Byrådet har 29. oktober 2019 givet 
en anlægsbevilling på 5,5 mio. kr. til medfinansiering af anlæg af stationen i [adresse]. Det foreslås, at 
projekteringsudgifterne på 750.000 kr. finansieres af denne anlægsbevilling.
Det bemærkes, at det resterende beløb til anlægsarbejdet herefter udgør 9,25 mio. kr.
INDSTILLING
Den konstituerede direktør for Teknik og Miljø indstiller til Byrådet:
1.
At Byrådet godkender, at der anvendes 750.000 kr. til projektering og koordinering af genåbningen af 
stationen i [adresse]. Beløbet finansieres af anlægsbevillingen på 5,5 mio. kr. som Byrådet 
godkendte 29. oktober 2019 til genåbningen af stationen i [adresse].
BESLUTNING
Byrådet, 23. februar 2021:
Fraværende: Ingen
Indstillingen blev godkendt med 22 stemmer for og 3 stemmer imod. Ingen undlod at stemme. 
For stemte Frede Frandsen, Troels Simonsen, Lone Gregersen, Morten Jakobsen, Herman Berg, 
Tobias Thomsen, Ragna Schou, Jean Laursen, Winnie Henriksen, Frans Johnsen, Zehnia Henriksen 
Per Carlsen, Elias Andreasen, Oscar Holm, Frederikke Jakobsen, Sam Gregersen, Sine Kristiansen, August Danielsen, 
René Friis, Freja Christensen, Gundhild Laursen, Preben Pedersen og Odeline Svendsen.
Imod stemte Jarl Jørgensen, Merete Hermansen og Philip Nilsson.
Bilag
1.
Banedanmarks beslutningsgrundlag Ny station i [adresse] (2398971)
2.
TRM notat (2400869)
